als_Latn dik_Latn sag_Latn
Stop ndërtimeve pa leje, Lame-Bici: Ndëshkime me 5 vjet burg (Burimi: Shekulli, www.shekulli.com.al)
Stop ndërtimeve pa leje, Lame-Bici: Ndëshkime me 5 vjet burg
Më 1 shkurt hyjnë në fuqi ndryshimet e kodit penal, lidhur me personat që kryejnë ndërtime të paligjshme. Gjatë një konferencë për shtyp drejtoresha e INUK, Dallëndyshe Bici, theksoi se ndryshimet e kodit penal parashikojnë dënime deri në 5 vjet burg, për personat që shkelin ligjin lidhur me ndërtimet.
Drejtoresha e INUK, Dallëndyshe Bici, tha se ky institucion ka ndryshuar emërtimin dhe tashmë do të quhet Inspektorati Kombëtar i Mbrojtjes së Territorit dhe së bashkë me emrin e ri janë bërë edhe ndryshime legjislative.
“Tashmë nuk jemi INUK por Inspektorati Kombëtar i Mbrojtjes së Territorit. Ndryshimi i emrit vjen bashkë me ndryshimet legjislative. Prioritet absolut është mbrojtja e territorit. Më 1 shkurt hyjnë në fuqi ndryshimet e kodit penal. Ndërtimi pa leje nuk dënohet më me gjobë, por me burg. Përveç kësaj ndryshimi konsiston edhe në masën e dënimit që është nga 1 në 5 vjet, për ata që asistojnë në ndërtimet pa leje, dënimet do të jenë deri në 3 vjet. ‘Stop’ ndërtimeve pa leje”, tha Bici.
Gjatë konferencës së përbashkët me kreun e ALUIZNI-t, Artan Lamen, theksi u vu tek çështjet që kanë të bëjnë më mbrojtjen e territorit dhe planifikimin urban në këtë situatë ku ndodhet viti. Lame i bëri apel qytetarëve që t’i hapin dyert punonjësve të ALUIZNI-t, për të përfunduar procesin e nisur të legalizimeve. Ai rikujtoi afatin e fundit për vetëdeklarimet e legalizimeve të objekteve datën 31 janar, duke ftuar për bashkëpunim qytetarët.
“Njoftuam që vetëdeklarimet për procesin e legalizimeve do të shtyhen deri në 31 janar 2015. Tani që pas 5 janarit janë në dispozicion për qytetarët, askush nuk mund të ankohet më se nuk ka pasur proces të përfshihet në procesin e legalizimit. Kjo ishte një mundësi edhe për emigrantët që të hynin në proces legalizimi për banesat e tyre. Për të ulur edhe dyndjen në sportelet tona. Dëshiroj t’ju kujtoj qytetarëve që qeveria po bën përpjekje për të vendosur kontrollin në vend. Kjo nuk bëhet për njerëz që duan të frenojnë ndërtimet pa leje. Ndryshimet në kodin penal për ndërtimet hyjnë në fuqi më 1 shkurt. Këto ndryshime bëhen jo me qëllimin për të goditur ata që kanë ndërtuar, por për të frenuar ato pak ndërtime që mund të bëhen pa leje në vend. Janë të dukshme hapësirat publike që janë çliruar. Ka vetëm një mundësi që qytetet tona të urbanizohen, çdo ndërtim i paligjshëm do të prishet. Hapin dyert punonjësve tanë se është një proces që duhet ta bëjmë bashkë”, tha Lame.
20.01.2015
Burimi: Shekulli
als_Latn als_Latn als_Latn als_Latn als_Latn als_Latn als_Latn unk als_Latn